title: Yezhoù senoufoek
text: Ur skourr eus ar yezhoù nijerek-kongoek eo ar yezhoù senoufoek, ennañ ur 15 yezh bennaket komzet gant tro-dro da 1,5-2,7 milion a dud e norzh Aod an Olifant, gevred Mali ha mervent Burkina Faso.
  
  Heñvel a-walc'h eo ar yezhoù senoufoek ouzh ar yezhoù gourek dre ma vez implijet gante lostgerioù evit merkañ klas an anvioù-kadarn.
  
  Teir zonenn e vez kavet er yezhoù senoufoek avat kentoc'h evit an div donenn kavet peurliesañ er yezhoù gourek.
  
  Levezonet eo bet ar yezhoù senoufoek gant ar yezhoù mandeek komzet en o zro e meur a geñver, da skouer urzh ar frazenn rener - renadenn dra - verb kentoc'h evit an urzh kavet peurliesañ er yezhoù nijerek-kongoek all rener - verb - renadenn dra.
  
  Setu penaos e vez isrannet ar yezhoù er skourr-mañ peurliesañ:
  
  Yezhoù senoufoek an norzh
  Yezhoù soupirek-mamarek
  Mamareg
  Nanerigeg
  Sisiteg
  Soupyireg
  Chempireg
  Yezhoù senoufoek ar c'hreiz
  Yezhoù karaboroek
  Karaboroeg ar reter 
  Karaboroeg ar c'hornôg
  Yezhoù senarek
  Sebareg
  Senareg
  Nyarafoloeg
  Chenareg
  Palakeg (palaka pe kpalaga)
  Yezhoù senoufoek ar su
  Yezhoù tagwanek-djiminiek
  Djiminieg 
  Tagwaneg 
  Nafanreg (nafaara)
  
  Gwelet ivez
   Yezhoù nijerek-kongoek
  
  Liammoù diavaez
  Ethnologue.
  
  Yezhoù senoufoek